રોહિતે તેને અમેરિકા જવાની વિગતવાર ચર્ચા કરવા માટે તાતીથૈયા ખાતે આવેલા પોતાના મિત્રના ફ્લેટમાં જવા જણાવ્યુ હતું. આથી બંને અલગ અલગ બાઇક પર તાતીથૈયા ગયા હતા. ફ્લેટ પર જતાં રોહિતે સંદીપને કપડાં કાઢવાનું કહેતા સંદીપે આનાકાની કરી હતી. પરંતુ રોહિતે વધુ દબાણ કરતાં રોહિત કપડાં કાઢવા લાગ્યો હતો. કપડાં કાઢી નાખતા રોહિતે સંદીપને પોતાની બાહુપાશમાં લઈ લીધો હતો અને ચુંબન કરી શારીરિક અડપલાં કરતો હતો તે સમયે રૂમનો દરવાજો ખોઈ ત્રણ અજાણ્યા ઇસમો તેમની પાસે આવી ગયા હતા અને અહી શું કરો છો એમ કહી બંને સાથે ઝપાઝપી કરી માર માર્યો હતો. બાદમાં ત્રણેયએ ધાકધમકી આપી રહિત અને સંદીપને નિર્વસ્ત્ર હાલતમાં એકબીજાને બાહુપાશ લઈને ચુંબન કરવાનું દબાણ કરી ફોટો પાડી લીધા હતા. બાદમાં આ ફોટો સોશિયલ મીડિયા પર વાઇરલ કરવાની ધમકી આપી ત્રણેયએ તેમની પાસે બે લાખ રૂપિયાની માંગ કરી હતી. અંતે 70 હજારમાં સમાધાન થયા બાદ ગભરાયેલા સંદીપે 500 રૂપિયા અને ઓળખ કાર્ડ સહિતના પુરાવા સાથેનું પાકીટ તેમને આપી દેતાં તેઓએ બંનેને ત્યાંથી જવા દીધા હતા. બાદમાં રાત્રિના નવ વાગ્યાની આસપાસ રોહિતના મોબાઇલ પરથી સંદીપના મોબાઇલ પર વોટ્સએપ મેસેજ આવેલો જેમાં રોહિતે બીજું કઈ જોઈતું નથી આવતી કાલે બપોરે 12 વાગ્યા સુધીમાં માત્ર 50 હજાર આપી જવા જણાવ્યુ હતું. પરંતુ સંદીપથી રોકડા 50 હજારની સગવડ નહિ થતાં તેના કાકા અને ભાઈને જાણ કરી હતી તેમણે પોલીસ ફરિયાદ આપવાનું કહેતા સંદીપે બુધવારે મોડીરાતે કડોદરા પોલીસ મથકમાં રોહિત નામના શખ્સ સહિત ચાર અજાણ્યા સામે ફરિયાદ નોંધાવી હતી